प्रभारी मंत्री व स्कूल शिक्षा मंत्री जोशी ने कहा बोर्ड की परीक्षा में मेरे प्रभार वाला जिला पिछले साल से क्यों पिछड़ा है। इस पर डीईओ अमर वरधानी ने बताया सीबीएसई पैटर्न होने और अतिथि शिक्षकों के समय पर ज्वाइन नहीं करने से स्थिति बिगड़ी है। मंत्री ने डीईओ को प्राचार्यों को बुलाकर समीक्षा करने की बात कही। साथ ही कहा कि लापरवाही बरतने वालों पर कार्रवाई भी की जाएगी। आरटीई में भर्ती विद्यार्थियों से जावरा के प्राइवेट स्कूलों में फीस लेने के मामले की जांच के निर्देश भी दिए।